الصفحه دى يتيمه, حاول تضيفلها لينك فى صفحات تانيه متعلقه بيها. رادوى دومانوڤيتش كان كاتب و صحفى و معلم من صربيا و كان مشهور بقصصه الساخره. اتولد رادوى دومانوڤيتش فى قريه اوفزيشت فى صربيا الوسطى و كان ابن مقاول و معلم محلى اسمه ميلوش دومانوڤيش و پيرسيدا تسوكيتش من نسل پاڤلى تسوكيتش و هوا واحد من القاده العسكريين للانتفاضه الصربيه الاولى و التانيه, قضى طفولته فى قريه جورنى ياروشيتسى جنب من كراجويڤاتس, اتخرج من كليه الفلسفه فى جامعه بلجراد و اللى درس فيها اللغه الصربيه و التاريخ. سنه 1895 اتعيين فى منصب تدريسى فى پيروت فى جنوب صربيا و هناك التقى ياشا پرودانوڤيتش (1867–1948) و هوا المعلم و الناشط اللى ساعده فى تشكيل آرائه السياسيه و كمان التقى بمراته ناتاليا راكيتيتش (1875–1939) و اللى كانت معلمه فقيره فى مدرسه من سريمسكى كارلوڤتسى و اللى دعمته طوال حياته القصيره. دخل فى صراع مع نظام سلاله اوبرينوڤيتش من وقت انضمامه للحزب الشعبى الراديكالى المعارض و اتنقل لڤرانى نهايه سنه 1895, و سنه 1896 اتنقل مره تانيه لليسكوڤاتس, بدات مهنه دومانوفيتش فى الكتابه خلال ايام التدريس و نشر اول قصه قصيره واقعيه ليه سنه 1895.